**מוחמד מג'אדלה** (בערבית: **محمد مجادلة**; נולד ב-25 בדצמבר 1992) הוא עיתונאי ואיש תקשורת ערבי-ישראלי. משמש כמנהל חטיבת החדשות וכמגיש בכיר ברדיו א-נאס המשדר מנצרת, משמש גם כפרשן בחדשות 12, ובעל טור ב"גלובס".

ביוגרפיה
--------

מג'אדלה נולד בבאקה אל-גרבייה שבמשולש, למשפחה ערבית-מוסלמית. אביו הוא הפוליטיקאי וחבר הכנסת מטעם מפלגת העבודה, ראלב מג'אדלה (לימים גם שר המדע, התרבות והספורט), ואימו היא הודא גאניים מג'אדלה. למד בבית הספר החקלאי ימה. בהמשך החל בלימודי תקשורת במכללה האקדמית עמק יזרעאל, שסיים ב-2017. יש לו שתי אחיות ואח.

### קריירה

בתחילצ דרכו העיתונאית ייסד מספר אתרי חדשות מקומיים למגזר הערבי.

לקראת אמצע שנת 2013 החל להגיש את המהדורה המרכזית בערוץ החדשות i24NEWS בשפה הערבית. לצד תפקידו כמגיש שימש מג'אדלה גם ככתב שטח ונשלח לסקר אירועים רבים, בהם חתימת הסכם הגרעין עם איראן בווינה ב-2015, ואירועים נפיצים בגבול רצועת עזה במהלך מבצע צוק איתן של צה"ל. בנוסף לכך, הוביל את משדרי הבחירות לכנסת ה-20 של ערוץ i24NEWS בערבית.

ב-2017 עזב את תפקידו כעורך וכמגיש המהדורה המרכזית בערוץ i24NEWS.

#### ערוץ מוסאווא

 ערך מורחב – **ערוץ מוסאווא**  

לאחר מכן, מג'אדלה עבר לערוץ מוסאווא –שם ייסד וניהל את חטיבת החדשות, שהחלה לשדר מרמאללה שברשות הפלסטינית.

במקביל החל מג'אדלה להנחות את תוכנית האקטואליה המרכזית של ערוץ מוסאווא.

#### טלוויזית פלסטין

בשנת 2019 קריין מג'אדלה תעמולה פלסטינית בערוץ הטלוויזיה הרשמי של הרש"פ - טלוויזית פלסטין. כשהדבר נחשף לראשונה ב־2023 טען כי הוא מתחרט על כך. בהמשך נחשף סרטון תעמולה נוסף מ־2018 בו מקריין מג'אדלה. הסרטון הופק על ידי פורום "פלסטין" הבינלאומי לתקשורת.

#### רדיו א-נאס

 ערך מורחב – **רדיו א-נאס**  

עם פרסום תוצאות המכרז לשידורי תחנת הרדיו האזורי בשפה הערבית, רדיו א-נאס בשנת 2019, מונה מג'אדלה למנהל חטיבת החדשות ברדיו, וקיבל את המשימה להקים אותה. וכן מגיש את תוכנית הדגל של רדיו א-נאס, בשעות הבוקר.

במרץ 2021 החל לכתוב טור פרשנות פוליטית קבוע לעיתון "גלובס". באותו הזמן החל לשמש כפאנליסט ב"אולפן שישי" וב"פגוש את העיתונות" שבערוץ 12, והחל מיולי 2021 הצטרף באופן רשמי לצוות הפרשנים והכתבים של חברת חדשות 12.

בנוסף מג'אדלה קריין והפיק מספר סרטים דוקומנטריים ששודרו בחברות חדשות ואקטואליה בינלאומיים ובפרט בשפה הערבית, ובהם:

"אל-ג'זירה", "CNN" בערבית, ו"דויטשה ולה" בערבית.

#### פרסים והוקרה

* מג'אדלה נכלל ברשימת פורבס 30Under30 של כתב העת "פורבס ישראל" לשנת 2022
* ביוני 2022 זכה בפרס אבירי התקשורת החופשית
* בפברואר 2023 זכה בפרס המכון הישראלי לעיתונות 2022

### חיים אישיים

מתגורר בעיר הולדתו, באקה אל-גרבייה.

קישורים חיצוניים
----------------

* 

* אתר האינטרנט הרשמי של מוחמד מג'אדלה
* מוחמד מג'אדלה, ברשת החברתית פייסבוק

* מוחמד מג'אדלה, ברשת החברתית אקס (טוויטר)

* מוחמד מג'אדלה, ביישום טלגרם

* מוחמד מג'אדלה, ברשת החברתית אינסטגרם
* שיחה אישית עם לוסי אהריש: העיתונאי מוחמד מג'אדלה, 19 ביולי 2022
* ליאת רון, ‏"לוסי אהריש ניסתה שנים להכניס אותי לתקשורת הישראלית, זה לא עניין אותי", באתר גלובס, 19 במאי 2021
* אתר למנויים בלבד הילו גלזר, מוחמד מג'אדלה לא מצטנע, לא חוסך ביקורת ולא מוכן שישתיקו אותו. ראיון, באתר הארץ, 14 בספטמבר 2021
* אתר למנויים בלבד ליאור קודנר, מוחמד מג'אדלה: אלוהים ישמור כמה שאתם גזענים. בן גביר לפחות לא מסתיר את זה, באתר הארץ, 5 בספטמבר 2023

הערות שוליים
------------

1. ↑  אתר למנויים בלבד עופר אדרת, בצל הפיגועים, ביפו מנסים לראות גם את התמונה הרחבה, באתר הארץ, 14 באוקטובר 2015
2. ↑  , חשיפת הסרטון]
3. ↑  חשיפת הסרטון
4. ↑  קלמן ליבסקינד, ‏למה נותנים במה למוחמד מג'אדלה - סוכן התעמולה, באתר מעריב אונליין, ‏21 בינואר 2024
5. ↑  אורן פרסיקו, "איימן עודה לא נותן את הכותרות הטובות לתקשורת הערבית, את זה אני רוצה לשנות", באתר העין השביעית, 28 בפברואר 2020
6. ↑  כפיר אדר, מוחמד מג'אדלה מצטרף רשמית לחדשות 12, ינון מגל עקץ, באתר אייס, 12 ביולי 2021
7. ↑  Forbes 30 Under 30 2022, Forbes Israel
8. ↑  גלובס, ‏שני אשכנזי ומוחמד מג'אדלה מגלובס זכו בפרס אבירי התקשורת החופשית, באתר גלובס, 7 ביוני 2022
9. ↑  Akiva Huber, פרס המכון הישראלי לעיתונות לשנת 2022 יוענק למוחמד מדג'אללה, באתר פייסבוק, ‏12.02.2023